**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.06.2019, ora 08.00 – 06.06.2019, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 06.06.2019, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 05.06.2019, la ora 12:30, **AVERTIZAREA HIDROLOGICĂ Nr. 31 – COD GALBEN / COD PORTOCALIU**, valabilă în intervalul *05.06.2019 ora 13:00 – 07.06.2019 ora 16:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Someş Mic, Crasna, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Vedea, Argeş, Ialomiţa, Siret, Prut, afluenţii mici ai Dunării amonte acumularea Porţile de Fier II*, cu posibile depăşiri ale **COTELOR DE APĂRARE.**

Această **AVERTIZARE HIDROLOGICĂ** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, ARGEŞ, BACĂU, BIHOR, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MEHEDINŢI, NEAMŢ, OLT, PRAHOVA, SATU MARE, SĂLAJ, SIBIU, SUCEAVA, TELEORMAN, TIMIŞ, VASLUI, VÂLCEA și VRANCEA (36 prefecturi) – COD GALBEN*;

*- ALBA, ARAD, ARGEŞ, BRAŞOV, BUZĂU, BOTOŞANI, CARAŞ-SEVERIN, COVASNA, DÂMBOVIŢA, DOLJ, GALAŢI, GORJ, HUNEDOARA, IALOMIŢA, IAŞI, MEHEDINŢI, NEAMŢ, OLT, PRAHOVA, SIBIU, TELEORMAN, TIMIŞ, VASLUI, VÂLCEA și VRANCEA (25 prefecturi) - COD PORTOCALIU.*

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 05.06.2019, la ora 15:00, **AVERTIZAREA HIDROLOGICĂ Nr. 32 – COD GALBEN / COD PORTOCALIU**, valabilă în intervalul *05.06.2019 ora 16:00 – 15.06.2019 ora 16:00*, vizând creșteri de niveluri şi debite cu depășirea **COTELOR DE APĂRARE** pe *Dunăre – sector aval S.H.E.N. Porţile de Fier***.**

Această **AVERTIZARE HIDROLOGICĂ** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- BRĂILA, CĂLĂRAȘI, CONSTANȚA, DOLJ, GALAŢI, GIURGIU, IALOMIŢA, MEHEDINŢI, OLT, TELEORMAN și TULCEA (11 prefecturi) – COD GALBEN*;

*- CĂLĂRAȘI, CONSTANȚA, DOLJ, GIURGIU, MEHEDINŢI, OLT și TELEORMAN (7 prefecturi) - COD PORTOCALIU.*

**RÂURI**

**Debitele au fost în general în creştere** ca urmare a precipitaţiilor căzute în interval şi propagării, exceptând râurile din bazinele hidrografice: Iza, Tur, Someş, Crasna, Barcău, Crişul Alb, Mureş, Timiş, Bârzava, Moraviţa, Caraş, cursurile superioare ale: Vişeului, Crişului Repede, Crişului Negru, Begăi, Sucevei, Moldovei, Bistriţei, Trotuşului, unde au fost în scădere.

Pe râurile din Dobrogea, debitele au fost relativ staționare.

Debitele se situează în jurul și peste mediile multianuale lunare, exceptând unele râuri din Dobrogea, unde se situează la valori cuprinse între 30 – 90% din normalele lunare.

Se situează peste:

- **COTELE DE INUNDAŢIE** râurile la staţiile hidrometrice: Bega – Balinţ (550+94)-jud. TM, Chizdia – Ghizela (350+28)-jud. TM şi Prut – Şiviţa (435+2)-jud. GL;

- **COTELE DE ATENŢIE** râurile la staţiile hidrometrice: Crasna – Domănești (400+97)-jud. SM, Crasna – Berveni (490+65)-jud. SM, Fâneţelor – Sălsig (275+31)-jud. BH, Cigher – Chier (300+28)-jud. AR, Bega Veche – Pischia (100+49)-jud. TM, Bega – Chizătău (200+122)-jud. TM, Timiş – Grăniceri (600+74)-jud. TM, Bârzava – Gătaia (350+3)-jud. TM, Bârzava – Partoș (50+122)-jud. TM, Moravița – Moravița (250+7)-jud. TM, Jiu – Răcari (330+4)-jud. DJ, Topolog – Milcoiu (185+17)-jud. VL, Neajlov – Călugăreni (220+4)-jud. GR, Neajlov – Vadu Lat (150+5)-jud. GR, Sabar – Vidra (360+16)-jud. IF, Bârlad – Tecuci (300+13)-jud. GL, Miletin – Hâlceni Aval (250+21)-jud. IS, Miletin – Şipote (150+42)-jud. IS, Racova – Puşcaşi (340+10)-jud. VS, Prut – Prisăcani (450+20)-jud. IS, Prut – Drânceni (560+25)- jud. VS, Prut – Fălciu (500+42)-jud. VS, Prut – Oancea (440+80)-jud. GL.

În interval s-au situat peste **COTELE DE ATENȚIE** râurile la staţiile hidrometrice: Bega – Făget (220+38)-jud. TM, Saşa - Poieni (50+8)-jud. TM, Orlea – Celei (180+11)-jud. GJ şi Lohon – Curteni (200+4)-jud.VS.

Este în vigoare **AVERTIZAREA HIDROLOGICĂ NR. 31** din 05.06.2019.

În interval a fost emisă o **ATENŢIONARE HIDROLOGICĂ pentru fenomene imediate**.

**Debitele vor fi în general în creştere** ca urmare a precipitaţiilor în curs, celor prognozate şi propagării, exceptând râurile din Dobrogea, unde vor fi relativ staţionare.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din zonele de deal și munte în special din nordul, vestul şi centrul țării, fiind posibile depășiri ale **COTELOR DE APĂRARE**, datorită precipitaţiilor sub formă de aversă, însemnate cantitativ, prognozate.

Datorită propagării viiturilor formate anterior, se vor mai situa peste:

- **COTELE DE ATENȚIE** cursurile inferioare ale râurilor: Crasna, Bega, Timiș, Bârzava și Prut, cu valori cuprinse între 10 – 120 cm.

Se menţine în vigoare **AVERTIZAREA HIDROLOGICĂ NR. 31** din 05.06.2019.

**DUNĂRE**

**Debitul la intrarea în ţară (secţiunea Baziaş) în intervalul 05.06 – 06.06.2019 a fost în creștere, având valoarea de 11200 m3/s, peste media multianuală a lunii iunie (6400 m3/s).**

În aval de Porţile de Fier debitele au fost în creștere.

Nivelurile se situează peste **FAZA I DE APĂRARE** la stațiile hidrometrice: Gruia (610+68) – jud. MH, Corabia (500+20) – jud. OT, Tr. Măgurele (500+22) – jud. TR, Zimnicea (530+25) – jud. TR, Isaccea (380+36) – jud. TL și Tulcea (320+20) – jud. TL și peste **FAZA a II-a DE APĂRARE** la stațiile hidrometrice: Calafat (600+5) – jud. DJ, Bechet (600+15) – jud. DJ.

Este în vigoare **AVERTIZAREA HIDROLOGICĂ nr. 32** din 05.06.2019.

**Debitul la intrarea în ţară (secţiunea Baziaş) va fi în creștere (11300 m3/s).**

În aval de Porţile de Fier debitele vor fi în creştere.

Nivelurile se vor situa peste **FAZA I DE APĂRARE** la Gruia şi Cernavodă şi pe sectoarele Zimnicea – Olteniţa şi Isaccea – Tulcea şi peste **FAZA a II-a DE APĂRARE** pe sectorul Calafat – Tr. Măgurele.

Se menţine în vigoare **AVERTIZAREA HIDROLOGICĂ nr. 32** din 05.06.2019.

***Se situează în faza I de apărare următoarele sectoare de dig:***

-Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August I şi II, 23 August-Grindu, Grindu-Canton km 30, Crișan, Letea, Pardina (din administrarea S.G.A. Tulcea), dig loc. Măcin, dig loc. Smârdan, dig loc. Chilia Veche (din administrarea consiliilor locale), dig şosea Măcin-Smârdan (din administrarea Companiei Naționale de Autostrăzi şi Drumuri Naționale) - județul Tulcea;

- Bujoru–Pietroşani, Zimnicea–Năsturelu - județul Teleorman.

***Se situează în faza a II-a de apărare următoarele sectoare de dig:***

-Tudor Vladimirescu, R3, R4, Canton km 30-Ciulineț, Ciulineț-Isaccea, Gorgova (din administrarea S.G.A. Tulcea), dig loc. Nufăru-Victoria (din administrarea consiliilor locale) - județul Tulcea.

**2.** **Situaţia meteorologică în intervalul 05.06.2019, ora 09.00 –06.06.2019, ora 06.00**

**Administraţia Naţională de Meteorologie** (A.N.M.) a emis în data de 05.06.2019, la ora 10:00, **ATENȚIONAREA METEOROLOGICĂ Nr. 41**, conform căreia:

**- INFORMARE METEOROLOGICĂ:** ,,*În intervalul 05 iunie, ora 10 – 07 iunie, ora 23* *instabilitatea atmosferică va fi temporar accentuată în cea mai mare parte a țării. Vor fi perioade în care se vor semnala averse ce vor avea și caracter torențial, descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...40 l/mp. Fenomenele vor fi mai frecvente în timpul după-amiezelor..”*

**- COD GALBEN:** ,,*În intervalul 05 iunie, ora 10 – 05 iunie, ora 23 în Banat, Crișana, vestul și sud-vestul Transilvaniei, nordul Olteniei, vestul și nordul Moldovei, nordul și estul Munteniei, precum și în zonele de munte, vor fi averse ce vor avea și caracter torențial, descărcări electrice, intensificări ale vântului, vijelii și condiții de grindină. Cantitățile de apă vor depăși local 20...25 l/mp și pe arii restrânse 35...50 l/mp.”*

Această **ATENȚIONARE METEOROLOGICĂ** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 de prefecturi) - INFORMARE;*

*- ALBA, ARAD, ARGEŞ, BACĂU, BIHOR, BOTOŞANI, BRAŞOV, BUZĂU, CARAŞ-SEVERIN, CĂLARAŞI, CLUJ, COVASNA, DÂMBOVIŢA, GORJ, HUNEDOARA, IALOMIŢA, IAŞI, MEHEDINŢI, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, VÂLCEA şi VRANCEA (27 prefecturi)- COD GALBEN.*

**ÎN ŢARĂ**

Vremea a fost în general instabilă. Cerul a fost variabil, cu înnorări temporar accentuate mai ales după-amiaza și seara, în majoritatea regiunilor. S-au semnalat averse ce au avut și caracter torențial, descărcări electrice și intensificări de scurtă durată ale vântului, în Banat, Oltenia, cea mai mare parte a Crișanei, Transilvaniei și Maramureșului, local în Muntenia și Moldova și pe arii restrânse în Dobrogea. Cantitățile de apă au depășit pe arii restrânse 30 l/mp (până la 51,1 l/mp la s.h. Banița - jud. Buzău). A căzut grindină, conform datelor colectate la stațiile meteorologice, pe raza județului Botoșani (Stânca Ștefănești), în Munții Apuseni (Vlădeasa) și în nordul Carpaților Orientali (Călimani). Temperaturile maxime au fost cuprinse între 17 grade la Voineasa și 29 de grade la Tulcea, iar la ora 06 se înregistrau valori termice cuprinse între 11 grade la Toplița, Miercurea Ciuc și Petroșani și 21 de grade la Sulina. La începutul și sfârșitul intervalului, în centru și nord-est, pe arii restrânse s-a semnalat ceață.

***Observație:*** *de ieri de la ora 06 au fost în vigoare 24 de mesaje pentru fenomene meteorologice periculoase imediate emise după cum urmează:*

*- 11 avertizări cod portocaliu, 5 de către SRPV Bacău, 4 de către CNPM (3 pentru Muntenia și 1 pentru SRPV Timișoara) și 2 de către SRPV Sibiu;*

*- 13 atenționări cod galben, câte 3 de către SRPV Timișoara, SRPV Bacău și CNPM pentru Muntenia, 2 de către SRPV Sibiu și câte 1 de către SRPV Cluj și SRPV Craiova.*

**LA BUCUREŞTI**

Vremea a fost normală termic. Cerul a fost variabil, iar vântul a suflat slab și moderat. Temperatura maximă a fost de 26 de grade la Afumați și Băneasa și 27 de grade la Filaret, iar la ora 06 se înregistrau 15 grade la Afumați și Băneasa și 16 grade la Filaret.

**3. Prognoza meteorologică în intervalul 06.06.2019, ora 09.00 –07.06.2019, ora 09.00**

**ÎN ŢARĂ**

**Mai ales după-amiaza și la începutul nopții vor fi intervale cu instabilitate atmosferică accentuată, pe arii extinse în regiunile sud-vestice, vestice, nordice, centrale, la deal, la munte și local în restul teritoriului. Aceasta se va manifesta prin înnorări, averse, descărcări electrice, intensificări de scurtă durată ale vântului ce pot lua aspect de vijelie și pe suprafețe mici căderi de grindină. Ploile vor avea și caracter torențial, iar cantitățile de apă vor depăși local 15 l/mp și izolat 30...40 l/mp.** Temperaturile maxime vor fi cuprinse între 22 și 30 de grade, iar cele minime, în general, între 10 și 19 grade.

**LA BUCUREŞTI**

Cerul va fi variabil, cu unele înnorări după-amiaza și seara, când vor fi condiții pentru ploi de scurtă durată, descărcări electrice și intensificări ale vântului. Temperatura maximă va fi de 27...28 de grade, iar cea minimă de 14...16 grade.

1. ***CALITATEA APELOR***

**2.1. Pe fluviul Dunărea**

***Garda Naţională de Mediu - Comisariatul Judeţean Mehedinți*** informează că în data de 04.06.2019, la ora 13:25, au fost deversate ape posibil încărcate cu oxizi de fier (spălare barjă) în fluviul Dunărea, în zona Portului Comercial Orșova, județul Mehedinți. S.G.A. Mehedinți a recoltat probe de apă. Se va reveni cu informații suplimentare.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 04.06.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

***Garda Naţională de Mediu - Comisariatul Judeţean Constanța*** informează despre producerea, în data de 05.06.2019, la ora 10:30, unei poluări accidentale cu țiței a solului, în zona localității Năvodari, județul Constanța, ca urmare a unei avarii la conducta de țiței Constanța-Rompetrol, în zona bornei 50. A fost afectată o suprafața de circa 1 mp. S-a oprit pomparea pe conductă și s-a intervenit în vederea limitării efectelor.

***Garda Naţională de Mediu - Comisariatul Judeţean Neamț*** informează că în data de 05.06.2019, în urma unui apel telefonic primit de la I.S.U. Neamț, o echipă de comisari s-a deplasat la o locuință din municipiul Piatra Neamț (pe strada General Dăscălescu), unde a identificat o substanță asemănătoare cu mercurul (în cantitate mică, aproximativ 100 ml) care a fost gasită în armătura unei plăci de beton. I.S.U. Neamț a efectuat operațiunile pentru recuperarea substanței și pentru decopertarea solului contaminat.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.06.2019-05.06.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare și Resurse Umane**